[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.2.2007

COM(2007) 79 végleges

2004/0049 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a nemzetközi vasúti forgalomban utazó utasok jogairól és kötelezettségeiről szóló az

EURÓPAI PARLAMENT ÉS A TANÁCS RENDELETJAVASLATRA vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

2004/0049 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a nemzetközi vasúti forgalomban utazó utasok jogairól és kötelezettségeiről szóló az

EURÓPAI PARLAMENT ÉS A TANÁCS RENDELETJAVASLATRA vonatkozó tanácsi közös álláspontra irányuló európai parlamenti módosításokról

(EGT vonatkozású szöveg)

BEVEZETÉS

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság véleményt nyilvánítson azokról a módosításokról, amelyeket az Európai Parlament a második olvasat során javasol. A Bizottság az alábbiakban véleményt nyilvánít a Parlament módosítási javaslatairól.

Háttér

A javaslat továbbítása az Európai Parlamenthez és a Tanácshoz (COM(2004) 143 végleges – C6-2006/311 – 2004/0049(COD) dokumentum): | 2004. március 4. |

Az Európai Gazdasági és Szociális Bizottság véleménye: | 2005. február 9. |

Az Európai Parlament véleménye, első olvasatban: A6 – 0123/2005 | 2005. szeptember 28. |

A közös álláspont elfogadása: | 2006. július 26. |

Az Európai Parlament véleménye, második olvasatban: A6 – 0479/2006 | 2007. január 18. |

BIZOTTSÁG JAVASLATÁNAK CÉLJA

A nemzetközi vasúti forgalomban utazó utasok jogairól és kötelezettségeiről szóló európai parlamenti és tanácsi rendelet re tett javaslat egyike a négy, harmadik vasúti csomag keretében 2004-ben javasolt intézkedésnek, amely tartalmaz továbbá a mozdonyvezetők minősítési rendszerének kidolgozására, a vasúti áruszállítási szolgáltatások minőségének javítására, illetve a nemzetközi vasúti személyszállítási szolgáltatások piacának megnyitására tett javaslatokat is. A vasúti forgalomban utazók jogai összhangban vannak a Bizottságnak az utasjogok Európai Unión belüli erősítéséről szóló közleményében [1] lefektetett elvekkel. A rendelet bevezeti a légi közlekedésben már alkalmazott utasjogokat.

A javaslat rendelkezik az utasok részére az utazás ideje előtt, alatt és után nyújtandó tájékoztatással kapcsolatos minimumkövetelményekről; a vasúttársaságok felelősségéről baleset esetén; a kártérítésről és eseti segítségnyújtásról késések, vagy járattörlés esetén; a csökkent mozgásképességű utasoknak nyújtott segítség feltételeiről. A rendelet továbbá panaszkezelő mechanizmus és végrehajtó szerv létrehozására kötelezi a vasúttársaságokat.

A Bizottság véleménye az Európai Parlament által elfogadott módosításokról

A Parlament közös álláspontot érintő módosításai többségében elfogadhatók, amennyiben a Bizottság javaslatában képviselt szemléletmódot követik, és megfelelő választ adnak a vasútállomások üzemeltetőinek és a vasúttársaságoknak a csökkent mozgásképességű utasoknak nyújtott segítségnyújtással kapcsolatban a Bizottság által táplált aggályokra.

A Bizottság azonban tisztában van azzal is, hogy a rendelet alkalmazási körének kérdése – ti. hogy az elsősorban a nemzetközi vasúti szolgáltatásokra terjedjen ki, ahogyan azt a Tanács javasolja, vagy az Európai Parlament igényeinek megfelelően valamennyi uniós vasúti forgalomban utazó utasra, beleértve a nemzeti vasúti forgalomban utazókat is – jelenti az utolsó nagy nehézséget, amit a rendelet végső elfogadása előtt meg kell oldani. Jóllehet, a Bizottság a nagy utasszámra való tekintettel széles alkalmazási kört támogat, kész minden segítséget felajánlani egy működő kompromisszum megtalálása érdekében.

Két kivétellel, a Bizottság tehát el tudja fogadni az Európai Parlament javasolt módosításait. Elutasítja azonban a 44. módosítást, amely a jogszabályban a vasúttársaságok és a vasútállomás-üzemeltetők jogi kötelességévé teszi az állomásoknak és vonatszerelvényeknek a csökkent mozgásképességű utasok számára elérhetővé tételét. Ezenkívül a Bizottság elutasítja az 59. és 69. módosítások azon részét, amely a vasúttársaságoknak lehetőséget biztosítana a kerekesszékek vagy babakocsik szállítására díjat felszámolni a mozgásképességük miatt ilyen eszközt használó utasoknak.

Alkalmazási körrel kapcsolatos módosítások ( 1., 2., 3., 4., 5., 6.,8. egy része, 9., 10., 11., 13., 14., 17., 18., 19., 20., 21., 22., 23., 27., 28., 29 ., 58., 59. és 69.): A Bizottság el tudja fogadni az alkalmazási körnek a nemzeti vasúti szolgáltatásokra történő kiterjesztésével kapcsolatos módosításokat, illetve minden a tagállamok által ebben a kérdésben elért kompromisszumot. A Bizottságnak nincs kifogása az ellen az igény ellen, hogy kerékpárt és sportfelszerelést díj ellenében szállítsanak.

A felelősséggel kapcsolatos módosítások ( a 8. egy része, 32., 34 ., 35., 50., 60., 63., és 64 .): A Bizottság elfogadja a korlátlan felelősséggel kapcsolatos igényt a vasúttársaság hibája vagy gondatlansága esetén, míg a Tanács COTIF/CIV-ra épülő közös álláspontja nemzeti küszöbértékeket tesz lehetővé. A kizárólagos közvetítővel kapcsolatos rendelkezés szövegezését pontosítani kell, mert az EP saját indoklásával ellentmondásban úgy tűnik, mintha az korlátozná az utas kártérítés-igénylésének szabadságát.

A csökkent mozgásképességű utasok jogaival kapcsolatos módosítások (7., 25., 42., 43., 44., 45., 46., 47., 48., 49. és 66.): A Bizottság különösen értékeli az állomások üzemeltetői kötelességeinek megerősítését a személyzet nélküli állomásokon.

A késésért járó kártérítés és segítségnyújtással kapcsolatos módosítások (24., 36., 37., 38., 39., 40., 41 és 54. ): A Bizottság elfogadja az EP pontosítás iránti igényét, különös tekintettel a meghatározott időszakban az útvonalakon vagy hálózatokban korlátlan utazást biztosító jegyek („bérletek”) vonatkozásában.

Az információval, jegyeladással, minőséggel és végrehajtással kapcsolatos módosítások (12., 16., 26., 30., 31., 55., 56., 61. és 68.): A Bizottság elfogadja ezeket a módosításokat és különösen értékeli, hogy az EP támogatja a szolgáltatások megfelelő minőségének ellenőrzését.

A komitológiai eljárással kapcsolatos módosítások (15. és 57.): Ezek a módosítások összehangolják a komitológiai rendelkezéseket a 2006. július 17-i 2006/512/EK tanácsi határozattal.

VÉGKÖVETKEZTETÉS

Az EK-szerződés 250. cikkének (2) bekezdésének megfelelően a Bizottság a fentiekben meghatározottaknak megfelelően módosítja javaslatát.

[1] A Bizottság közleménye az Európai Parlamentnek és Tanácsnak az utasjogok Európai Unión belüli erősítéséről, COM (2005)46, 2005.2.16. végleges